Bòsniô i Hercegòwina

Bòsniô i Hercegòwina – państwò w pôłniowò-pòrénkòwi Eùropie, na Bałkańsczim Półòstrowie. Stolëcą i nôwikszim gardã je Sarajewò. Na zôpadze i òd pôłniégò grańczi z Chòrwacją, òd pòrénkù z Serbią, òd pôłniowégò pòrénkù z Czôrnogórą, na pôłnim mô przistãp do Adriaticczégò Mòrza i brzegòwą liniã ò długòscë kòl 20 km. Je federacją, w skłôd chtërny wchôdają dwie aùtonomiczné jednostczi: Federacjô Bòsnie i Hercegòwinë i Repùblika Serbskô. Geògrafiô Pòłożenié Leżi w pôłniowò-pòrénkòwi Eùropie, na Bałkańsczim Półòstrowie. Wiéchrzëzna całownô: 51,197 km² wiéchrzëzna lądu: 51,187 km² wiéchrzëzna wòdów: 10 km² môl na swiece wedle wiéchrzëznë: 129. Lądowé grańce òglowô długòsc wszëtczich grańców: 1,543 km państwa, z jaczima mô grańce: Chòrwacjô 956 km, Serbiô 345 km, Czôrnogóra 242 km Brzegòwô liniô 20 km (przistãp do Adriaticczégò Mòrza wkół gardu Neum) Klimat Pôłniowi krańc Bòsnie i Hercegòwinë leżi w conie strzódzemnomòrsczégò klimatu. Wiele wikszi bënowi dzél kraju mô klimat ùmiarkòwóny kòntinentalny, je tuwò gòrąco òb lato, a òb zëmã mrozno i sniéżno. Ùsztôłcenié terenu W westrzédnëch i nordowëch dzélach kraju górzësti krôjòbrôz, na nordowim pòrénkù grzëpòwati. Na nordowim zôpadze i pôłniowim krańcu spòtikómë wikszim dzélã równiznë. Wësokòsc terenu strzédnô wësokòsc: 500 m. n.r.m. nôniższô wësokòsc: 0 m. n.r.m. (Adriaticczé Mòrze) nôwëższi czëp: 2,386 m. n.r.m. (Maglić) Gruńtë wedle ùżiwaniô rolné gruńtë 42,2% (w tim 19,7% òrnëch gruńtów) lasë 42,8% (w 2011) Lëdze i spòlëzna Pòpùlacjô wielëna lëdztwa: 3,856,181 (wôrtosc szacowónô na lëpińc 2017) môl na swiece wedle wielënë lëdztwa: 128. Etniczné karna Bòsniacë 50,1%, Serbòwie 30,8%, Chòrwacë 15,4% (wôrtoscë szacowóné na 2013) Jãzëczi bòsniacczi (państwòwi) 52,9%, serbsczi (państwòwi) 30,8%, chòrwacczi (państwòwi) 14,6% (wôrtoscë szacowóné na 2013) Religijné karna mùzułmanie 50.7%, prawòsławié 30.7%, katolëcë 15.2%, Ùrbanizacjô mieskô pòpùlacjô: 40,1% wikszé miesczé westrzódczi: Sarajewò (stolëca) – 356,454 mieszkańców; Banja Luka – 185,042, Tuzla – 110,979, Zenica – 110,663, Bijeljina – 107,715, Mostar – 105,797 (pòdôwczi òglowégò spisënkù z 2013) Pòliticzny system òficjalnô pòzwa: Bòsniô i Hercegòwina pòliticzny ùstôw: parlamentarnô repùblika stolëca: Sarajewò czasowô cona: UTC+1 państwowé swiãto: brak na òglowòpaństwowi rówiznie; w Federacji Bòsnie i Hercegòwinë òbchòdzy sã Dzéń Samòstójnotë (1 strëmiannika) i Dzéń Państwòwòscë (25 lëstopadnika); w Repùbliczi Serbsczi òbchòdzy sã m.jin. Dzéń Respùbliczi (9 stëcznika) nôrodny himn: „Državna himna Bosne i Hercegovine” (Państwòwi Himn Bòsnie i Hercegòwinë) Wëkònôwczô władza Przédnictwò Bòsnie i Hercegòwinë (kòlektiwny òrgan władzë, skłôdô sã z trzech nôleżników – Serba, Chòrwata i Bòsniaka; wëbiérô sã jich równoczasowno na sztërëlatną kadencjã). Ùstawòdôwczô władza Parlamentarné zéńdzenié Bòsnie i Hercegòwinë – dwùjizbowi parlament, w skłôd jaczégò wchôdô niższô Jizba Przedstôwców (42 nôleżników na sztërëlatną kadencjã) i wëższô Jizba Nôrodów (15 nôleżników, jaczich zacwierdzëwają parlamentë aùtonomicznëch repùblik). Bibliografiô Bòsniô i Hercegòwina w „The World Factbook” Bùtnowé lënczi Commons: Bòsniô i Hercegòwina – Zbiérk òdjimków na Wikimedia Commons